***Scary Movie 2*** er en amerikansk filmkomedie fra 2001 regissert av Keenen Ivory Wayans. Filmen parodierer ulike amerikanske skrekkfilmer som var populære på 1970-, 1980-, og 1990-tallet. Dette inkluderer filmer som blant annet *Hjemsøkt* (1999), *The Exorcist* (1973), *Demonene i Amityville* (1979), *Poltergeist* (1982) og *The Legend of Hell House* (1973). De ledende rollene spilles av Shawn Wayans, Marlon Wayans, Anna Faris, Regina Hall, David Cross og Tori Spelling.

Den er den andre filmen i en serie på fem (*Scary Movie*, *Scary Movie 3*, *Scary Movie 4* og *Scary Movie 5*).

*Scary Movie 2* ble meget dårlig mottatt av anmelderne, men ble en moderat publikumsuksess. Den ble imidlertid ikke like populær som den første filmen.

Handlingsreferat
----------------

En tenåringsjente ved navn Megan Voorhees (spilt av Natasha Lyonne) blir besatt av ånden til Hugh Kane (spilt av Richard Moll) og under et formelt middagsselskap dukker Megan opp i en nattkjole og tisser på gulvet. Megans mor (spilt av Veronica Cartwright) søker hjelp fra to prester, McFeely (spilt av James Woods) og Harris (spilt av Andy Richter) som forsøker å drive ut Hughs spøkelse. Men forsøkene på eksorsisme går ikke som planlagt. Alle begynner snart å kaste opp på hverandre, og en av prestene viser tegn til pedofili mot jenta. Megan fornærmer en av prestene, og han reagerer ved å bruke en pistol og skyte henne.

Ett år senere er Cindy Campbell (spilt av Anna Faris) og vennene hennes, Brenda Meeks, Ray Wilkins og Shorty Meeks ved college og forsøker å begynne sine nye liv etter å ha overlevd hendelsene fra den første filmen. Professor Oldman (spilt av Tim Curry) og hans sjarmerende assistent, Dwight Hartman (spilt av David Cross) planlegger å studere paranormal aktivitet ved et hjemsøkt herskapshus kalt Hell House. De bruker Cindy og vennene hennes som testpersoner. Ved herskapshuset møter de vaktmester Hanson og nykommer Theo som også skal være med på undersøkelsene deres. Vennene planlegger middag, men mister matlysten på grunn av Hansons frastøtende narrestreker, som å slikke på kalkunen.

Om kvelden hører Cindy merkelige stemmer som leder henne til et hemmelig rom, hvor hun og Buddy oppdager dagboken etter kona til Hugh Kane. De bemerker at Cindys ligner veldig på ett portrett etter kona hans. I mellomtiden opplever de andre tenåringene bisarre hendelser. Det usynlige spøkelset etter Hugh Kanes har sex med Alex, men forsvinner raskt når Alex viser tegn til å ville gifte seg med Huey. Cindy blir involvert i en slåsskamp med katten, Mr. Kittles. Neste morgen forteller Oldman at ingen skal forlate bygningen før han er ferdig med å eksperimentere.

Men Professor Oldman blir kort tid senere forført og drept av spøkelset etter Hughs elskerinne. Shorty møter også det samme spøkelse, men forfører og har sex med henne. Buddy og Cindy blir låst inn i en fryser. Hanson blir også besatt av spøkelset etter Kane, og han kidnapper Shorty. Resten av gjengen blir nødt til å legge en plan for å kvitte seg med Hanson, samtidig som de må forsøke å frigjøre resten av gjengen fra spøkelsene og husets forbannelse.

Medvirkende
-----------

* Anna Faris som Cindy Campbell
* Christopher Masterson som Buddy
* Regina Hall som Brenda Meeks
* Marlon Wayans som Shorty Meeks
* Kathleen Robertson som Theo
* Shawn Wayans som Ray Wilkins
* David Cross som Dwight Hartman
* Tim Curry som Professor Oldman
* James DeBello som Tommy
* Chris Elliott som Hanson
* Tori Spelling som Alex Monday
* James Woods som Fader McFeely
* Andy Richter som Fader Harris
* Natasha Lyonne som Megan Voorhees
* Veronica Cartwright som Mrs. Voorhees
* Richard Moll som Hugh Kane (Hell House-spøkelset)
* Beetlejuice som Shortys hjerne
* Cordelia Reinhard som Blanche Harris

Referanser
----------

1. ↑  «Scary Movie 2 (2001)». *Rotten Tomatoes* **(engelsk)**. Besøkt 24. august 2019.
2. ↑  «Scary Movie Movies at the Box Office - Box Office Mojo». *www.boxofficemojo.com*. Besøkt 24. august 2019.

Eksterne lenker
---------------

* Offisielt nettsted Rediger på Wikidata
* (en) *Scary movie 2* på Internet Movie Database Rediger på Wikidata

* (no) *Scary movie 2* hos Filmfront Rediger på Wikidata

* (sv) *Scary movie 2* i Svensk Filmdatabas Rediger på Wikidata

* (da) *Scary movie 2* i Danmark Nationale Filminstitut Rediger på Wikidata

* (en) *Scary movie 2* på AllMovie Rediger på Wikidata

* (fr) *Scary movie 2* på Allociné Rediger på Wikidata

* (nl) *Scary movie 2* på MovieMeter Rediger på Wikidata

* (en) *Scary movie 2* på Turner Classic Movies Rediger på Wikidata

* (en) *Scary movie 2* på American Film Institute Rediger på Wikidata

* (en) *Scary movie 2* på Rotten Tomatoes Rediger på Wikidata